

**MINISTRIA E DREJTËSISË**

**Drejtoria e Financës**

Nr. \_\_\_\_\_Prot. Tiranë, më \_\_\_.\_\_\_. 2015

(lutemi t’i referoheni në rast përgjigjeje)

**Lënda:** Dërgohen raportet e monitorimit për 9-mujorin e vitit 2015

**Drejtuar:** **MINISTRISË SË FINANCAVE**

 Drejtoria e Përgjithshme e Buxhetit

 Drejtoria e Monitorimit dhe Zbatimit të Buxhetit

TIRANË

Në zbatim të Ligjit nr. 9936, datë 26.06.2008 “Për menaxhimin e sistemit buxhetor në Republikën e Shqipërisë”, ligjit Nr.160/2014, Udhëzimit plotësues Nr.2, datë 19.01.2014 “Për zbatimin e Buxhetit të vitit 2015”, si edhe Udhëzimit të Ministrisë së Financave, Nr. 2, datë 6.02.2012 “Për procedurat standarte të zbatimit të buxhetit”, i ndryshuar, pika 256, ju dërgojmë raportet e monitorimit të buxhetit për 9-mujorin e parë të vitit 2015, duke analizuar performancën financiare dhe realizimin e produkteve dhe objektivave, sipas programeve.

Ministria e Drejtësisë ka administruar dhe menaxhuar fondet buxhetore për tetë programe konkretisht:

* 1. *Planifikim, Menaxhim dhe Administrim*
	2. *Qendra e Botimeve Zyrtare*
	3. *Instituti i Mjekësisë Ligjore*
	4. *Sistemi i Burgjeve*
	5. *Shërbimi i Përmbarimit Gjyqësor*
	6. *Komiteti Shqiptar i Birësimit*
	7. *Agjencia e Kthimit dhe Kompesimit të Pronave*
	8. *Shërbimi i Provës*

Realizimi i Buxhetit sipas dy Zërave Kryesorë të Shpenzimeve në mijëra lekë

Fondet buxhetore për 9-mujorin e parë të vitit 2015, për të gjithë Sistemin e Ministrisë së Drejtësisë, janë realizuar në masën 78.88 %, siç shihet edhe në tabelën e mëposhtme:

 *në 000/ lekë*

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2015 | Buxheti për 9-mujorin e vitit 2015 | Fakti për 9-mujorin e vitit 2015Në 000 lekë Në %  ndaj planit |
| 1 | Planifikim Menaxhim Administrim | 1,251,936 | 921,124 | 426,019 | 46.25% |
| 2 | Qendra e Botimeve Zyrtare | 56,385 | 40,439 | 31,000 | 76.66% |
| 3 | Instituti i Mjeksisë Ligjore  | 63,461 | 46,766 | 37,120 | 79.37% |
| 4 | Sistemi i Burgjeve | 4,407,423 | 3,306,000 | 2,842,565 | 85.98% |
| 5 | Shërbimi i Përmbarimit Gjyqësor | 104,800 | 78,890 | 73, 723 | 93.45% |
| 6 | Shërbimi për Çështjet e Birësimeve  | 13,202 | 10,047 | 7,469 | 74.34% |
| 7 | Shërbimi i Kthimit e Kompesimit të Pronave | 592,718 | 542, 083 | 490,070 | 90.4% |
| 8 | Shërbimi i Provës | 166,170 | 122,162 | 89,695 | 73.42% |
|  |  Totali | 6,656,095 | 5,067,511 | 3,997,661 | 78.88% |

Ndërsa, realizimi i shpenzimeve për fondet me financim të huaj, është si më poshtë:

|  |  |  |  |  |
| --- | --- | --- | --- | --- |
| Nr | Emri i programit | Buxheti i akorduar në fillim të vitit 2015 | Buxheti përfundimtar i vitit 2015 | Fakti i vitit 2015Në 000 leke Në %  ndaj planit |
| 1 | Aparati i Ministrise | 500,000 | 500,000 | 409,805 | 81.96% |
|  |  Totali | 500,000 | 500,000 | 409,805 | 81.96% |

 Këto shifra janë në nivele mesatare në 9-mujorin e parë të vitit fondet për Shpenzimet kapitale kanë mbaruar disa procedura por pjesa më e madhe do të finalizohen në muajt në vijim. Të gjithë strukturat vartëse të Ministrisë së Drejtësisë, kanë punuar për të plotësuar objektivat e parashikuara në programet e tyre si edhe për të realizuar produktet e përfituara, duke përdorur me efikasitet dhe efektivitet fondet buxhetore të akorduara për çdo program dhe për çdo zë shpenzimesh. Duke iu referuar shifrave në tabelën e parë, vihet re një realizim mesatar i shpenzimeve të fondeve buxhetore.

Një analizë më të hollësishme të realizimit të shpenzimeve dhe produkteve, për 8 programet e Ministrisë së Drejtësisë, e sjellim më poshtë:

 Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Ky program përfshin 4 institucione:

1. *Aparatin e Ministrisë*
2. *Avokaturën e Shtetit*
3. *Komisionin Shtetëror për Ndihmën Juridike*
4. *Agjensinë për Mbikqyrjen e Falimentit.*

Realizimi për këtë program, duke e krahasuar me planifikimin e periudhës, sipas zërave kryesorë, rezulton si më poshtë**:**

* + Shpenzimet e personelit 84.2 %
	+ Shpenzimet e tjera operative 81.7 %
	+ Shpenzimet kapitale 29. 5 %

 Gjithsej 46.25 %

Siç e shohim më sipër shpenzimet e personelit janë realizuar në masën 84.2 % dhe shpenzimet e tjera operative 81.7 % janë optimale ndërsa shpenzimet kapitale janë realizuar në masën 29.5% pasi por nuk janë mbyllur procedurat e tenderimit që të bëhet dhe likuidimi i fondeve.

Për kryerjen e veprimtarisë kryesore dhe përmbushjen e objektivave të përcaktuara, për vitin 2015 Programi Planifikim, Menaxhim, Administrim, ka parashikuar 14 produkte, nga të cilat për këtë periudhë janërealizuar plotësisht 7 prej tyre 3 janë tejkaluar, 5 produkte janë realizuar pjesërisht dhe 2 nuk janë realizuar aspak. Kështu, u realizuan plotësisht sipas parashikimit të periudhës, produktet “Menaxhimi i Përgjithshëm i Ministrisë”, “Inspektime në Prokurori, inspektime në Gjyqësor, Administrativ dhe në Pronësi”, nga 26 inspektime të parashikuara, u realizuan 27 inspektime, vlen për tu theksuar për inspektimet në institucionet vartëse dhe në profesionet e lira, se janë kryer inspektime me shtrirje në zyra përmbarimore, noterie dhe institucionet e varësisë. Inspektimet në Prokurori dhe në Gjyqësor janë kryer dhe në bazë ankese përvec atyre të parashikuara nga Drejtoria e Inspektimit të Prokurorisë dhe Gjyqësorit. Në kuadër të produktit “Akte ligjore e nënligjore të hartuara”, janë përgatitur 32 akte ligjore e nënligjore, nga 42 të parashikuara.

Produkti “Asistencë Juridike Institucione Shtetërore dhe Enteve Publike Nëpërmjet këshillimit dhe përfaqësimit në gjykatat Ndërkombëtare” është tejkaluar në terma sasiorë, nga 3950 raste të parashikuara për përfaqësim të avokatëve të shtetit në çështjet gjyqësore janë realizuar 7826 , si edhe është dhënë “asistencë juridike dhe këshillim” nga avokatët e shtetit.

Produkti “Ndihmë juridike për individët përfitues” është realizuar pjesërisht në terma sasiorë. Nga Komisioni i Ndihmës Juridike është parashikuar ofrimi i ndihmës juridike, këshillimit dhe mbrojtjes në proçeset penale për 200 raste për 9-mujorin e vitit 2015 dhe janë realizuar 153 raste.

Për Agjensinë e Mbikqyrjes së Falimentit ka parashikuar dy produkte “Licensimi i Administratorëve të Falimentit” për periudhën, nga veprimtaria e këtij institucioni janë planifikuar të licensohen 10 administratorë dhe janë lincensuar 5. Agjensia e Mbikqyrjes së Falimentit është duke punuar në hartimin e ligjit për falimentin.

**2. Programi “Qëndra e Botimeve Zyrtare”**

Realizimi i shpenzimeve të 9-mujorit të parë të vitit 2015 për këtë program, i krahasuar me planin e periudhës, është në **masën 76.66 %,** ose sipas zërave kryesorë:

* + Shpenzimet e personelit 97 %
	+ Shpenzimet e tjera operative 55.62 %
	+ Shpenzimet kapitale 0%

 Gjithsej 76.66%

 Siç shihet, realizimi i shpenzimeve të programit është në shifra mesatare, si në shpenzimet e personelit dhe në shpenzimet operative.

Për vitin 2015 janë parashikuar 4 produkte të programit, “Publikimi i fletores zyrtare”, “Botime Kode dhe Përmbledhëse Legjislacioni”, “Botimi i Buletinit të Njoftimeve Zyrtare”, dhe “Publikimi në Internet”. Produkti i parë “Publikimi i fletores zyrtare” është realizuar pjesërisht nga 170 fletore zyrtare të planifikuara janë realizuar 112 gjithashtu dhe produkti i dytë “Botime Kode dhe Përmbledhëse Legjislacioni” është realizuar plotësisht. “Botimi i Buletinit të Njoftimeve Zyrtare”, dhe “Publikimi në Internet” janë realizuar pjesërisht.

Për sa i përket shpenzimeve kapitale ato nuk janë realizuar pasi nuk ishte ç’ngurtësuar ende fondi.

**3.** **Programi “Instituti i Mjeksisë Ligjore”**

Ky program, për vitin 9-mujorin e vitit 2015, ka realizuar treguesit e shpenzimeve në **masën 79. 37%.** Krahasuar me planin e periudhës, realizimi i zërave është si më poshtë:

* + Shpenzimet e personelit 97.78 %
	+ Shpenzimet e tjera operative 98.43 %
	+ Shpenzimet kapitale 1.3 %

 Gjithsej 79.37 %

Pra, siç shihet, realizimi i shpenzimeve të personelit dhe operative është në nivel shume të mirë, kjo tregon për një punë të mirë të personelit të institucionit, fondet e akorduara jnë përdorur në mënyrë efiçente.

Për vitin 2015, ky institucion ka parashikuar 8 produkte, Aktet e ekspertimit mjeko-ligjor (dokumenta çështje), Aktet Dëshmi-Ligjore, Aktet ekspertimi Toksikologjiko–Ligjor, Aktet ekspertimi Psikiatriko-Ligjor, Aktet ekspertimi Mjeko-Ligjor (autopsi), Aktet ekspertimi Biologjiko-Ligjor, Aktet ekspertimi Histopatologjiko-Ligjor dhe Menaxhimi i punës në institut. Nga produktet 2 janë realizuar, 2 prej tyre e kanë tejkaluar planin për periudhën 9-mujore dhe 4 prej tyre janë realizuar pjesërisht. Produkti i parë Aktet e ekspertimit mjeko-ligjor (dokumenta çështje) nga 2475 akte të planifikuara janë realizuar 2500 pra është tejkaluar, Aktet Dëshmi-Ligjore është realizuar plotësisht, nga 2100 janë realizuar 2100 akte, Aktet ekspertimi Mjeko-Ligjor (autopsi) nga 825 të planifikuara janë realizuar pjesërisht 750, Aktet ekspertimi Toksikologjiko-Ligjor dhe Aktet ekspertimi Psikiatriko-Ligjor, i pari është tejkaluar kurse i dyti është realizuar pjesërisht nga parashikimi i bërë nga Instituti i Mjekësisë Ligjore respektivisht nga 1350 të planifikuar janë realizuar 1458, nga 300 të planifikuara janë realizuar 232. Akte ekspertimi Biologjiko-Ligjor nga 66 të planifikuara janë realizuar vetëm 38, për sa i përket produktit, Aktet histopatologjik, nga 150 të parashikuara janë realizuar 54 akte. Produkti i tetë është “Menaxhimi i punës në institut”, i cili është realizuar plotësisht. Shpenzimet kapitale nuk janë realizuar pasi Instituti i Mjekësisë Ligjore ka bërë një ndryshim në zërin e investimeve. Duke analizuar vështirësitë dhe shtimin e punës në Institut është parë më e nevojshme shtimi i katit në ndërtesën ekzistuese se sa restaurimi i kësaj të fundit. Aktualisht Institucioni i Mjekësisë Ligjore është në fazën e prokurimit për këtë projekt.

1. **Programi “Sistemi i Burgjeve”**

Realizimi i shpenzimeve për 9-mujorin e parë të vitit 2015 për këtë program, që përfaqëson rreth 66.41% të totalit të buxhetit të Ministrisë së Drejtësisë, sipas zërave kryesore, krahasuar me planin e periudhës, rezulton si më poshtë:

* + Shpenzimet e personelit 89.68 %
	+ Shpenzimet e tjera operative 76.58 %
	+ Shpenzimet kapitale 23.75%

 Gjithsej 85.98 %

Grafiku është në mijëra lekë

Duke iu referuar shifrave, shihet se realizimi i treguesve financiarë për periudhën është në nivele të mira, në shpenzimet operative dhe në shpenzimet e personelit kanë patur një performance të mirë. Treguesit janë realizuar optimalisht në terma sasiorë ashtu edhe në terma financiarë.

Për vitin 2015 janë parashikuar 7 produkte për aktivitetin kryesor të burgjeve, “Trajtimi me normë ushqimore i të dënuarve dhe paraburgosurve”, “Staf i trainuar nga qëndra e trainimit” “Mbajtja e të burgosurve dhe paraburgosurve në kushte sigurie nga trupa policore”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve”, “Realizimi i detyrave funksionale nga stafi shëndetsor dhe edukimi” dhe “Blerja e Autoambulancave për Sistemin e Burgjeve”. Këto produkte janë realizuar plotësisht, përvec produktit të dytë ku numri i punonjësve të planifikuar për tu trajnuar gjatë 9-mujorit të parë të vitit ka qënë 2640 punonjës dhe nga këta janë trajnuar vetëm 403, kjo tregon për një punë të mirë në drejtim të realizimit të objektivave të Institucionit.

“Trajtimi me normë ushqimore i të dënuarve dhe paraburgosurve”, është planifikuar 5,500 dhe është tejkaluar pasi realizimi i tij është 6.098, “Mbajtja e të burgosurve dhe paraburgosurve në kushte sigurie nga trupa policore”, “Drejtimi dhe zhvillimi normal i aktivitetit për mirfunksionimin e përgjithshëm të sistemit të burgjeve”, “Realizimi i detyrave funksionale nga stafi shëndetsor dhe edukimi” janë realizuar plotësisht.

“Projektet me financim të brendshëm” nuk janë realizuar pasi procedurat duhen kryer nga Ministria e Brendshme në të cilën janë dërguar kërkesat dhe pritet përgjigje për vazhdimin e proçedurave.

1. **Programi “Shërbimi i Përmbarimit Gjyqësor”**

Realizimi i shpenzimeve për 9-mujorin e parë të vitit 2015, krahasuar me buxhetin e akorduar të periudhës, është në **masën 93.45%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 95.16 %
	+ Shpenzimet e tjera operative 93.28 %
	+ Shpenzimet kapitale 0 %

 Gjithsej 93.45 %

Treguesit buxhetorë tregojnë për një realizim shumë të mirë të shpenzimeve të personelit, dhe të shpenzimeve operative. Ndërsa shpenzimet kapitale, është marrë miratimi nga Akshi për “Blerje pajisje elektronike”, është lidhur dhe kontrata po kryhet furnizimi për tu bërë dhe pagesa.

Janë parashikuar 2 produkte për periudhën aktuale, “Ekzekutimi i titujve ekzekutivë”, dhe “Menaxhimi i Shërbimit Përmbarimor Gjyqësor”. Gjatë kësaj periudhe, produkti i parë është realizuar pjesërisht janë ekzekutuar 6,630 tituj ekzekutivë, nga 7,986 të planifikuara për këtë periudhë. Produkti i dytë është realizuar plotësisht sipas parashikimit.

1. **Programi “Shërbimi për Çështjet e Birësimeve”**

Ky program, për 9-mujorin e parë të vitit, ka realizuar treguesit e shpenzimeve në **masën 74.34%.** krahasuar me planin e periudhës. Shpenzimet janë realizuar në zëra si më poshtë:

* + Shpenzimet e personelit 77. 64 %
	+ Shpenzimet e tjera operative 67.24%
	+ Shpenzimet kapitale 92.83 %

 Gjithsej 74.34 %

Realizimi i shpenzimeve të personelit dhe shpenzimeve operative është në nivele optimale.

Për 9-mujorin e parë të vitit 2015, ky program ka parashikuar një produkt të vetëm “Birësime të realizuara”, të cilin e ka realizuar plotësisht nga 37 të planifikuara për periudhën janë realizuar 37 birësime. Përfundimi i procedurës së birësimit, varet nga shumë faktorë që nuk varen vetëm nga ky Komitet por edhe nga gjykata, monitorimi i periudhës etj. Janë kaluar vështirësitë në vonesa nga përfundimi i procedurave të deklarimit të braktisjes së fëmijëve e deri në gjykatat e rretheve ku ndodhen institucionet e përkujdesjes.

Për sa i përket investimeve ato janë realizuar plotësisht, janë blerë pajisje për mbarëvajtjen e punës në institucion.

1. **Programi “Shërbimi i Kthimit dhe Kompesimit të Pronave”**

Realizimi i shpenzimeve buxhetore për 9-mujorin e parë të vitit 2015, krahasuar me buxhetin e akorduar të periudhës, është në **masën 90.4 %.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 82.96%
	+ Shpenzimet e tjera operative 38.45 %
	+ Shpenzimet për fondin e kompesimit 100 %
	+ Shpenzimet kapitale 82.77%

 Gjithsej për shpenzimet buxhetore 90.4 %

* Shpenzimet nga të ardhurat jashtë buxhetore 100 %

Siç shihet nga shifrat, rezultatet e realizimit janë të mira, fondet për kompensimin e ish pronarëve janë realizuar 100% kjo tregon për një funksionim të mirë të Institucionit.

Për vitin 2015, ky program ka parashikuar 5 produkte të ndarë në aktivitete, përkatësisht produkti i parë është i ndarë në 4 aktivitete nga këto, aktiviteti i parë është realizuar plotësisht në 3-mujorin e parë, aktiviteti i dytë është planifikuar dhe realizuar në 3-mujorin e dytë të vitit, ndërsa aktivitetet e tjera janë planifikuar të realizohen gjatë vitit në vazhdim. Aktiviteti i parë është përditësimi i Regjistrit elektronik të kompensimit me vendimet e marra nga Arkiva Vendore Shtetërore, ZRPP-të vendore dhe Bashkitë nga 7,500 dosje të planifikuara për tu përditësuar gjatë viti 2015 janë realizuar 7,500 gjatë 3-mujorit të parë, aktiviteti i dytë është analiza e dokumentave të dosjeve pa vendim në AKKP është realizuar plotësisht gjatë kësaj periudhe janë analizuar 10.000 dosje aq sa ishin planifikuar. Aktiviteti i tretë dhe i katërt janë realizuar pjesërisht.

 Produkti i dytë kalimi në pronësi të oborreve në përdorim nëpërmjet pranimin, shqyrtimin dhe trajtim me vendim i kërkesave të subjekteve për tjetërsim të oborreve në përdorim dhe sipërfaqeve shtetërore të tokës me cilësi të veçanta, brenda afateve kohore, për periudhën 9-mujore janë planifikuar 188 vendime dhe janë realizuar 131 prej tyre.

Produkti i tretë është i ndarë në 4 proçese. Proçesi i parë është pranimi dhe shqyrtimi i kërkesave të subjekteve për kompensim, gjatë vitit janë planifikuar 1.700 kërkesa të cilat janë realizuar të gjitha gjatë 3-mujorit të parë të vitit 2015. Proçesi i trajtimit me vendim i kërkesave të subjekteve të shpronësuar për kompensim në të holla është realizuar pjesërisht, nga 150 subjekte të planifikuara janë kompensuar 95. Proçeset e tjera që plotësojnë këtë produkt janë planifikuar të kryhen gjatë 3-mujorëve në vazhdim të vitit.

Produkti i katërt është “Pronarët e pasurive të paluajtshme, pronë private që preken nga ndërtimet informale që përfitojnë kompensim në të holla (financiar) nga shpërndarja e fondeve të të ardhurave nga Aluizni në masë proporcinale (këste). Gjatë 9-mujorit të parë të vitit janë planifikuar 608 subjekte të kompensimit dhe janë realizuar 430.

Për sa i përket shpenzimeve kapitale ka përfunduar proçedura e prokurimit dhe është realizuar në masën 82.7 % fondi i mbetur është kursim nga Blerjet e vogla.

1. **Programi “Shërbimi i Provës”**

Realizimi i shpenzimeve për 9-mujorin e parë të vitit 2015, krahasuar me buxhetin e periudhës, është në **masën 73.42%.** Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 67.79 %
	+ Shpenzimet e tjera operative 98.24 %

 **Gjithsej 73.42%**

Për 9-mujorin e parë të vitit 2015, Drejtoria e Shërbimit të Provës ka parashikuar 2 produkte: “Mbikqyrja e të dënuarve”, i cili është realizuar plotësisht, nga 4532 të dënuar të planifikuar për tu mbikqyrur, janë mbikqyrur të 4532 të dënuar me dënim alternativ, po kështu edhe produkti i dytë “Mirëfunksionimi i shërbimit të Provës”, është realizuar plotësisht sipas planifikimit.

Për sa i përket zërit të investimeve për programin e Shërbimit të Provës nuk janë parashikuar fonde për investime për vitin 2015.

Po ju paraqesim me poshtë në një grafik përmbledhës realizimin e fondeve të Ministrisë së Drejtësisë sipas programeve.

**Realizimi i fondeve Buxhetore sipas Programeve në mijëra lekë**

Duke ju falënderuar për mirëkuptimin dhe bashkëpunimin.

**SEKRETARE E PËRGJITHSHME**

**LLAMBRIOLA MISTO**

 Miratoi: z.Petrit Bakiu, Drejtor i Financës

 Znj Anisa Leka Përgjegjëse e Sektorit të Buxhetit

 Punoi: znj.Ornela Bejte

 Datë 29.10.2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bulevardi “Zog I-rë” , Tel.355 4 2259388 Ext.71125